ჯეფ ბეკი
ჯეფრი არნოლდ „ჯეფ“ ბეკი (ინგლ. Geoffrey Arnold "Jeff" Beck; დ. 24 ივნისი, 1944, უოლინგტონი, ინგლისი — გ. 10 იანვარი, 2023) — ინგლისელი როკ-გიტარისტი. გრემის ჯილდოს შვიდგზის მფლობელი. ერიკ კლეპტონთან და ჯიმი პეიჯთან ერთად უკრავდა ჯგუფში The Yardbirds. ჟურნალ „როლინგ სტოუნის“ მიერ შედგენილ ყველა დროის 100 საუკეთესო გიტარისტის სიაში ბეკი მე-14 პოზიციაზე დასახელდა. ამავე ჟურნალის თვალსაზრისით იგი „ერთ-ერთი ყველაზე გავლენიანი როკ-გიტარისტია როკის ისტორიაში“. MSNBC-მ ის დაასახელა, როგორც „გიტარისტთა გიტარისტი“, ჯეფ ბეკი ორჯერ იქნა შეყვანილი როკ-ენ-როლის დიდების დარბაზში, პირველად როგორც The Yardbirds-ის წევრი (1992) და მეორედ როგორც სოლო შემსრულებელი (2009).